google/wiki40b huggingface dataset:
Fysikalisme

Fysikalisme er en filosofisk retning som fremsetter at alt kan forklares ved fysiske lover. Termen ble introdusert av Otto Neurath i begynnelsen av det 20. århundre. I sinnsfilosofien hevder fysikalismen at sinnet er utelukkende fysisk, dvs. at det kan gis en fullstendig beskrivelse av sinnet ved bare å henvise til hjernen og hjerneaktivitet. Fysikalisme er en form for materialistisk monisme.
Det fins flere varianter av fysikalisme. Ett forsøk på å definere fysikalismen bygger på begrepet om superveniens, som beskriver forholdet mellom fundamentale fysiske prosesser og mentale erfaringer. Superveniens kan anses som forholdet mellom et høyere og et lavere eksistensnivå. Et eksistensnivå supervenerer på alle andre nivåer hvis endringer i en eller flere egenskaper innenfor ett nivå alltid og nødvendigvis fører til de samme endringer på de andre nivåene.
Symbolsk fysikalisme (engelsk token physicalism) er en annen teori, som hevder at det for alle fenomener, objekter eller prosesser x fins en fysisk egenskap y slik at x = y. Identitetsteori er en form for symbolsk fysikalisme, der mentale prosesser anses som type-identiske til fysiske endringer i hjernen. Sinnstilstander kan ifølge identitetsteorien reduseres til bestemte nevrologiske egenskaper.
Mens de nevnte teoriene er reduksjonistiske, fins det også ikke-reduksjonistiske retninger, som fremholder at (alle eller noen) sinnstilstander er fysiske, men likevel ikke reduserbare til fysiske egenskaper. Eksempler på slike teorier er anomal monisme og emergentisme. Den sistnevnte antar en form for ikke-reduksjonistisk superveniens, slik at virkeligheten supervenerer i lag som er adskilt fra hverandre. Slike teorier danner en overgang til dualistiske teorier som epifenomenalismen, som beskriver sinnstilstander som biprodukter av fysiske hjerneprosesser.
Jordskip

Et jordskip er en type passivt hus laget av naturlige og resirkulerte materialer. De er designet og markedsført av Earthship Biotecture i Taos. Hjemmene er først og fremst konstruert for å fungere autonomt og er laget av jordfylte bildekk. De utnytter thermisk masse for å naturlig regulere innendørs temperatur. De har også vanligvis sin egen naturlige ventilasjon. Jordskip er vangligvis ikke koblet til noe lysnett og man søker å begrense avhengigheten av offentlig kraftforsyning og bruken av fossilt brensel.
Jordskip er bygget for å utnytte de tilgjengelige lokale ressurssene, særlig solenergi. For eksempel er vinduer bygget på solsiden av huset for å slippe inn lys og hete. Bygningen er ofte bygget i hesteskoform for å få fullt utbytte av naturlig lys, særlig i vintermånedene. På samme måte gir de tykke ytre veggene effektiv beskyttelse mot solen.
Innvendig er de ikke-bærende veggene ofte laget i honningkubemønster av resirkulerte kanner og betong. Disse refereres til som «tinnboksvegger». Disse er vanligvis dekket av tykke lag med stukkatur.
Taket på et jordskip er ofte tykt foret med jord eller adobe for å utnytte energi mer effektivt.
Gränslös – det bästa

Gränslös – det bästa er en samleplate med Tommy Körberg, utgitt 23. mai 2003.
Stein Erik Tafjord

Priser

1991 Buddyprisen (den høyeste utmerkelsen innen norsk jazz)
Pseudocastalia

Utseende

Middelsstore, (gjerne 12 - 18 millimeter), lysbrunlige til svarte, noe matte praktbiller. Dekkvingene har opphøyde, mørke lengderibber. Pornotum er rundet, tett punktert.

Levevis

De voksne billene besøker gjerne blomster.

Utbredelse

Slketen er utbredt i Afrika og Arabia (inkludert Socotra).
Husum slott

Historie

Det trefløyede slottet ble oppført på et område, hvor franciskanere på 1400-tallet hadde oppført et kloster, og som den gang ikke var en del av byen Husum. Slottet er pyntet med tre tårn og har flere spir. Forbildet var Frederik II s Frederiksborg slott i Hillerød, og dets utseende kjennes fra en gjengivelse i Den Danske Vitruvius. 
På 1600-tallet ble slottet fortrinnsvis benyttet som enkesete for gottorpske hertuginner. Den dansk-norske prinsesse Augusta av Danmark, som var datter av kong Frederik II, gjorde slottet til et kulturelt senter. Hun døde på slottet 5. februar 1639.
Etter Den store nordiske krig kom slottet i 1721 i dansk eie. Det var forfallent, og kong Frederik V gjennomførte en omfattende ombygging og forenkling i årene 1750-52, ved Otto Johann Müller og Cay Dose. Det ble etablert en rekke representative trapper og værelser på slottet, og samtidig forsvant de svungne gavlene, som fremdeles kan ses på portbygningen. 
Mittårnets spir ble rekonstruert på 1970-tallet ved arkitekten Karsten Rønnow, etter stikket i Thuras Den Danske Vitruvius.
I slottsparken finnes et minnesmerke over dikteren Theodor Storm. Kunstverket er skapt av Husums billedhugger Adolf Brütt. Hver vår er plenen farget mere blålig enn grønn, grunnet samtidig blomstring av tusenvis av krokus som vokser vilt sammen med plenen. Blomstringen er en turistattraksjon.
Snorkeskinne

Snorkeskinne også kalt apnéskinne er et mekanisk hjelpemiddel som skal forebygge snorking og mild til moderat søvnapné hos pasienter.

Formål

Formålet med snorkeskinnen er å presse underkjeven ca. 5 mm lenger frem enn utgangsstillingen, for dermed å hindre at tungen og ganen blokkerer luftveiene. Skinnen er et resultat av forskning på alternativer til operasjon eller CPAP-maskin. Professor Anders A. Johansson ved institutt for klinisk odontologi ved Universitetet i Bergen har ledet forskningen på metoden i Norge. Amerikanske søvneksperter anbefaler at man forsøker den enkleste behandlingen før man vurderer snorkeoperasjoner.

Ferdigproduserte snorkeskinner

Disse skinnene anbefales normalt ikke.

Halvfabrikat snorkeskinner

Disse er den vanligste typen, og kan kjøpes og tilpasses av brukeren selv eller hos tannlege. De vanligste legger man i varmt vann så den blir myk, og så setter den i munnen og klemmer med fingrene og tilpasser den rundt tennene.
De beste halvfabrikat snorkeskinnene er nå blitt så gode at de trygt kan sammenliknes med laboratoriefremstilte skinner. SnoreMeds er den best dokumenterte skinnen, anbefalt av tannleger og leger. Opptil 85% av brukere har rapportert positiv effekt ved bruken av denne, samt gode og robuste studier er også blitt publisert, se gjerne http://chestjournal.chestpubs.org/content/125/4/1270.short
Formålet er å presse underkjeven ca 5mm lenger frem enn utgangsstillingen, og disse skinnene er ett resultat av forskning på alternativer til operasjon eller CPAP maskin. I tillegg vil en slik skinne effektivt stanse tanngnissing, se eget innlegg vedr. dette. 
Det finnes flere fabrikanter som leverer halvfabrikat-snorkeskinner. Den eldste og største produsenten (Distar) er basert på arbeidet til tannlege Thomas Meade. Han har utviklet en justerbar snorkeskinne som er ideell som introduksjon til snorkeskinner ettersom den kan justeres inntil 7,5 mm fremover eller bakover til man finner den posisjonen som er ideell til å forhindre snorking samtidig som man unngår overbelastning i kjeveleddsregionen. Dette kan videreføres til nye skinner etter hvert som den gamle slites ut. Denne tilpasses også direkte i munnen, og tilpassingen tar rundt en halvtime.

Laboratoriefremstilte snorkeskinner

En laboratoriefremstilt snorkeskinne krever mer ressurser ettersom de må lages via tannlege. Tannlegen her må ta avstøpninger av kjevene, og i enkelte tilfeller spesielle mål av bittet. Derfor er denne løsningen vesentlig dyrere enn halvfabrikattypen. Også her finnes ulike konstruksjoner. De vanligste forsøker å bygge inn frie eller begrensede sidebevegelser, mens andre låser kjevene fullstendig sammen. Snorkeskinnene av den sistnevnte typen, gjør at brukeren ikke får beveget underkjeven i det hele tatt. Tannlegen bestemmer hvor mye underkjeven skal trekkes forover før skinnen lages, og etter dette er det ingen justeringsmuligheter. Videre kan man ikke gjespe med slike skinner, og dersom brukeren må gjøre en tannbehandling, så vil skinnen som regel ikke passe etterpå.
Orthoapnea og Somnodent hvis de tillater for å åpne pasientens munn-enheter.
Hans Feibusch

Liv og virke

Han studerte malerkunst ved Høyskolen for kunst i Berlin under professor Karl Hofer.
Fra 1925 bodde Feibusch atter i Frankfurt, der han ble medlemmer av Frankfurts kunstnerforbund (Frankfurter Künstlerbund) og fikk benyttet et atelier ved karmelittklosteret, sammen med Rudolf Heinisch og Benno Elkan. I 1931 mottok han i 1931 den prøyssisk estatspris fra Max Liebermann, for bildet Der Fischhändler.
Bare to år etter, i 1933, ble han utelukket fra Frankfurter Künstlerbund - han var jøde.
I 1937 ble han erklært for entartet av nazistene, men han hadde allerede flyttet til England i 1933. To av verkene ble beslaglagt. Et av dem var Zwei schwebende Figuren (konfiskert i Städtische Galerie i Frankfurt am Main) ble på utstillingen Entartete Kunst i München presentert sammen med arbeider av Jankel Adler og Marc Chagall under overskriften «Offenbarung der jüdischen Rassenseele».
Feibusch, som var kommet seg til England, sluttet seg til kunstnergruppen London Group i 1934. Året etter giftet han seg med Sidonie Cranmer, en fatter av David Gestetner, og Max Cramerd fraskilte kone. De fikk ingen barn. Han sverget troskap til den britiske krone i 1940.
Hans første offentlige murfreske var The Footwashing (1937), for New Methodist Hall i Colliers Wood, etter oppdrag fra Edward D. Mills. Han var venn av George Bell, den anglikanske biskop av Chichester, og det var ved hans innflytelse at han begynte å få kirkelige oppdrag til fresker med religiøse motiver . Blant de første var i biskopens privatkapell i bisperesidensen i Chichester. Mange, men ikke alle, av hans fresker skulle bli i bispedømmet Chichester, som en Pilgrim's Progress i St Elisabeth's i Eastbourne, Christ in Majesty i St Mary's Church i Goring-at-Sea), Den bortkomne sønn i All Saints i Iden, St John Baptising Christ i baptisteriet i Chichester Cathedral, og en fødselsscene i St Wilfrid's Church i Brighton. Andre var i kirker i Coventry, Wellingborough, Preston, Paulsgrove og Exeter; Christchurch Priory i Dorset; og andre i St Ethelburga's Bishopsgate og St Alban the Martyr i Holborn i London.
Han første utstilling i landet var under Royal Academy summer exhibition i 1944.
Han skapte en svær stort treenighetsscene i St Alban the Martyr i Holborn i 1966 - hans største enkeltstående arbeids - sammen med det fjorten korsveisstasjoner og en bronsefigur av Kristus utenfor kirken. Han konverterte til kristendommen og ble døpt og konfirmert i Church of England i 1965, ogdet var i St. Albans-kirken han gikk til gudstjeneste.
Et annet stort arbeide er Adoration of the Cross i St Michael and All Angels i Harrow. Mer arbeid i London var i St John's Church i Waterloo.
Han gjorde også ikkereligiøse arbeider i landsbyen Portmeiron i Wales som resultat av hans vennskap med Clough Williams-Ellis, og hans portrett av Ellis er i National Portrait Gallery. Han dekorerte også bygninger i Dudley og Newport. En serie på tolv store murfresker av Feibusch dekorerer Newport Civic Centre og gjengir byens historie. De ble utført i perioden 1961-4. Dolman Theatre i Newport har en murfreske malt av Feibusch i 1967.
Hundene i Riga (film)

Handling

En livbåt flyter i land ved den skånske kysten. I båten befinner det seg to menn som har blitt myrdet. Etterforsker Kurt Wallander fra politiet i Ystad tilkalles til plassen. Ved hjelp av politiet i Latvia blir begge mennene identifisert. For å lette utredningen ble en politimann tilkalt fra Latvia for å hjelpe til å løse saken. Men når politimannen vender tilbake til Latvia blir han myrdet. Kurt Wallander flyr til Latvia for å forsøke å finne ut hvorfor politimannen ble myrdet.
Asurara

Beskrivelse

Asurara blir cirka 70 cm lang, målt fra toppen av hodet til tuppen av stjerten. Fjærdrakten er asurblå. Mer blålig på vingene og oversiden, og mer grønn på brystet og i buken. Stjerten er lang og kileformet. Nebbet er sort og kraftig. Arten har bare gulfargede hudflekker nederst på kinnene, mot roten av undernebbet, og som ei tynn stripe rundt øynene. I underkant av øynene er hudflekken større. Den har korte lemmer med sorte, nakne føtter og klør.

Atferd

Arten hekker i klipper og legger normalt to egg. Man har antatt at den eter ulike frø og nøtter, trolig fra Yatay-palmen (Butia yatay).

Trusler

Arten står oppført på IUCNs rødliste som kritisk truet av utryddelse og er dessuten oppført på CITES Appendix 1 og 2. Mange har regnet den som utryddet, men rykter og observasjoner i senere tid kan tyde på at den fortsatt overlever i en svært begrenset populasjon, estimert til færre enn 50 fugler. De siste sikre observasjonene stammer fra Uruguay i 1951 og Paraná i Brasil tidlig på 1960-tallet. Selv om det i senere tid er gjort flere forsøk på å bekrefte artens eksistens, har man så langt ikke hatt suksess.
Kendujhar (distrikt)

Demografi

Ved folketellingen i 2011 var det 1 802 777 innbyggere i distriktet, mot 1 561 990 i 2001. Den urbane befolkningen utgjør 14,04 % av befolkningen.
Barn i alderen 0 til 6 år utgjorde 14,06 % i 2011 mot 15,60 % i 2001. Antallet jenter i den alderen per tusen gutter er 957 i 2011 mot 962 i 2001.
Halo: Reach

Handling

I Halo: Reach styrer er man en del av ett lag på seks «Spartans». Disse seks spartanene utgjør laget «Noble Team». I spillet tar man kontroll over en av disse spartanene, nemlig nummer seks eller «Noble six». Historien handler om planeten Reach som blir angrepet av en utenomjordisk gruppe kalt «The Covenant». Hvis Reach faller vil The Covenant angripe Jorden, og «Noble Team» sin oppgave er å forhindre «The Covenant» i å gjøre nettopp dette. Hvis the covenant klarer å angripe jorden, står hele menneskeheten i fare. I multiplayer får man en opplevelse av å trene som en «Spartan III».
Jens Martin Knudsen

Fotballkarrière

Knudsen startet sin karrière som amatørspiller for den lokale klubben NSÍ Runavík. Målvakt på Færøyenes U-landslag fra 1981. Han debuterte på Færøyenes A-landslag i 1988 under en vennskapskamp mot Island, som var Færøyenes første FIFA-anerkjente landslagskamp. Da Færøyene skulle delta i sin første EM-kvalifisering foran EM i fotball 1992, ble Knudsen for alvor kjent da Færøyene, fullstendig overraskende, slo Østerrike 1–0 i Landskrona i Sverige i 1990. Knudsen ble en kultfigur, og sportsjournalistene internasjonalt gav ham tilnavnet «The Keeper with the Bobble Hat».
I 1992 begynte han å spille for GÍ Gøta, og ble da færøysk mester fire ganger på rad fra 1993 til 1996. Etter to sesonger på Island med Leiftur Ólafsfjörður, kom Knudsen tilbake til Færøyene. Han var på utlån til Ayr United i Skottland en kort periode, og dro deretter tilbake til Island for nok en sesong for Leiftur Ólafsfjörður. I 2001 kom han tilbake til NSÍ Runavík igjen for å være spillende trener. Han trakk seg fra landslaget etter 65 kamper i 2006, og senere også fra klubbfotballen da han ble 40 år gammel i 2007.
Jevne Glassverk

Jevne Glassverk ble anlagt av De Kongelige Norske Glasværker på Fåberg i Gudbrandsdalen i 1792 for å lage vindusglass. Produksjonen kom i gang i 1793. Da lønnsomheten ble dårligere på grunn av økt konkurranse og tap markedet i Danmark, solgte staten verket til private eiere i 1824. De la om produksjonen til en billigere kvalitet, men de økonomiske problemene fortsatte, og siste ordinære driftsår var 1835. I 1839 opphørte all drift da de to siste glassblåserne av Gleisnerslekten forlot glassverket for å arbeide ved Hurdal glassverk. Da hadde disse to stått for driften siden de ankom med sine familier i 1834.
Vindusglass ble produsert i Norge fra 1755 ved Hurdal Glassverk. Verket laget kronglass av engelsk type, blåst som store runde skiver. Fra 1766 ble det også produsert norsk taffelglass ved Biri glassverk. Dette var et grovere og billigere glass, kjent som «fensterglas» eller «grønt ordinair vinduesglas». Taffelglass ble laget ved å blåse en sylinder av glass, som så ble åpnet i begge ender, skåret opp på langs, og brettet ut til en noenlunde plan skive. Jevne glassverk ble opprettet for å lage taffelglass av bedre kvalitet, egnet for de større glassrutene som ble moderne i 1790-årene, og som også var best egnet til innramming av bilder. Glasset herfra ble kalt «lægerglas» og var tynnere, klarere og jevnere enn glasset fra Biri. Det kunne også levere skiver i større format.
Fylkesvei 4632

Fylkesvei 4632 går mellom Kjeakrånå og Nedreidane i Forsand kommune. Veien er 8,9 km lang.
Frem til 2019 hadde veien betegnelsen fylkesvei 496.
Det er gull

Det er gull er et studioalbum av jentegruppa Seven utgitt i 2011, og deres 10. album. De syv hovedjentene på dette albumet var Sara-Kristine Rygh, Victoria Slettebø, Synne Løvoll Knutsen, Nora Marie Lia, Pernille Fjalsett, Caroline Kristiansen og Oda Oliversen. I tillegg til disse, var også gruppas aspiranter (de nyeste i gruppa) og teens (de eldste) med på albumet. Savannah Noelle Løver var gjestesolist.
På platen debuterer 6 år gamle Savannah Noelle Løver som solist. Hun har senere gitt ut soloalbumet «Tommel opp».
Free Bird

Opphav

Den lyriske delen av sangen ble skrevet tidlig i gruppens historie. Roadie Billy Powell ble oppdaget som keyboardist i bandet da han spilte introen delen til «Free Bird» på en skolefest. Vokalist Ronnie Van Zant bemerket hans talent og inviterte ham til å delta.
Allen Collins sin daværende kjæreste, Kathy, som han senere giftet seg, spurte ham: «Hvis jeg drar herfra i morgen, ville du fortsatt huske meg?» Collins noterte spørsmålet ned og det ble etter hvert åpnings linjen av «Free Bird».
Den kanskje mest kjente delen av «Free Bird» er den avsluttende gitarsoloen. Opprinnelig spilte de sangen uten gitarsoloen, helt til Ronnie Van Zant ba gitarist Allen Collins om å skrive en solo slik at Van Zant kunne ta seg en pause under konsertene. Gary Rossington forklarer «Så vi begynte å spille den på klubber, men det var bare den rolige delen. (En demo av denne versjonen av sangen vises på Lynyrd Skynyrd Box Set (MCA, 1991). Da sa Ronnie: «hvorfor gjør du ikke noe på slutten av denne sangen slik at jeg kan ta en pause noen få minutter?» Så jeg kom opp med disse tre akkorder på slutten og Allen spilte over dem, så jeg spilte jeg litt solo og så spilte han litt solo ... det hele utviklet seg ut av en jam en natt. Så begynte vi å spille det på den måten, men Ronnie fortsatte å si, det er ikke lenge nok. Gjør det lenger..»

Historie

Sangen, som er en halv ballade, en halv rask gitar solo, ble fort en gjenganger for Lynyrd Skynyrd på deres live-opptredener. Mange kjenner igjen den 05:12 lange trippel gitar solo delen som avslutter sangen. Det ofte omgjort til en utvidet jam sesjon på konserter. Bandet spilte konsekvent sangen som den siste av hvert show, siden det var deres største hit. 
Etter flyulykken i 1977 der flere bandmedlemmer ble drept, spilte de gjenlevende medlemmene instrumentalt på Charlie Daniels Volunteer Jam V i 1979. Da «Free Bird» ble spilt ble det plassert en enslig mikrofon med et enkelt spotlight på seg på scenen. Denne tradisjonen varte til 1989, da publikum presset Rossington til å oppfordre Johnny Van Zant til å synge sangen for første gang.
Sangen blir som regel introdusert ved at Johnny Van Zant spør publikum: «What song is it you wanna hear?», noe hans avdøde bror Ronnie Van Zant begynte med omkring 1976, hvorpå publikum roper: «Free bird».
Statens næringsmiddeltekniske høgskole

Statens næringsmiddeltekniske høgskole var en høgskole for meieriutdanning, etablert i 1906 under navnet Statens Meieriskole. Skolen lå på Ås og Levanger før den kom til Buran i Trondheim i 1926. Skolen ble i 1994 fusjonert inn i Høgskolen i Sør-Trøndelag og fra 2016 fusjonert inn i Norges teknisk-naturvitenskapelige universitet og er i dag institutt for matteknologi.
Skolen het lenge Statens meieriskole i Trondheim for menn og kvinner, men endret navn til Statens næringsmiddeltekniske skole, Trondheim fra 1969, og til Statens næringsmiddelhøgskole, Trondheim fra 1988. Navnet Statens næringsmiddeltekniske høgskole kom i 1992. Undervisningen har siden 1967 vært lokalisert på Tunga i Trondheim.
Bueskyting under Middelhavslekene 1979

Bueskyting under Middelhavslekene 1979. Bueskyting var en av flere sporter under de åttende middelhavslekene som ble arrangert i Split i Jugoslavia i perioden 15. til 29. september 1979. Det var første gangen som bueskyting var med på programmet under Middelhavslekene. Det ble konkurrert i to individuelle øvelser, en for menn og en for kvinner.
Yuji Sakakura

Japans herrelandslag

Yuji Sakakura spilte 6 landskamper for Japans herrelandslag.
Peter Abrahams

Bakgrunn

Moren var farget og faren fra Etiopia, og etter Sør-Afrikas apartheidsystem ble han dermed å regne som farget. Han vokste opp i slumområdet Vrededorp, og fikk som barn bare sporadisk skolegang.

Forfatter

Som nittenåring mønstret han på et transportskip, og kom 1939 til Storbritannia, der han begynte å arbeide for den kommunistiske avisen The Daily Worker. 
Hans første bok var novellesamlingen Dark Testament fra 1942, men først i 1946 slo han igjennom med romanen Mine Boy, som handler om en ung svart mann som arbeider i Johannesburgs gruveindustri. Den er blant de første bøkene der svartes liv i Sør-Afrika skildres, og en av de første romanene skrevet av en ikke-hvit derfra som ble utgitt i Vesten.
Path of Thunder (1948) utspiller seg i apartheidets Sør-Afrika, der hovedpersonene er et blandet par. I den historiske romanen Wild Conquest (1950) skildrer Abrahams Sør-Afrikas kolonihistorie og boernes groot trek. Den selvbiografiske Tell Freedom: Memories of Africa (1954) handler om Abrahams barne- og ungdomsår i Johannesburgs slum. I 1956 kom romanen A Wreath for Udomo. Den handler om Udomo, en nasjonalistleder i den fiktive staten Panafrica, hans vei til makten og utvikling hen imot sin egen undergang. A Night of Their Own (1965) behandler spørsmålet om indernes forhold i Sør-Afrika.
I 1957 flyttet Abrahams til Jamaica med sin familie. Han ble der redaktør for West Indian Economist og overtok ansvaret for den daglige radiokanalen West Indian News. Romanen This Island Now (1966) handler om situasjonen i Jamaica, og Abrahams forener her sine erfaringer fra hjemlandet med de svarte vestindiernes situasjon i Storbritannia og en kritisk skildring av forholdene i det nylig selvstendige Jamaica.
I 1985 kom romanen The View from Coyaba, en fremstilling av de svartes kamp for frihet og verdighet, der Abrahams beveger seg frem og tilbake mellom Afrika, USAs sørstater og Jamaica, og kombinerer dette panorama med trekk fra sin personlige historie. The Black Experience in the 20th Century: An Autobiography and Meditation kom i 2001.
Abrahams ble funnet død morgenen den 18. januar 2017 i sitt hjem i Jamaica.